text:
Barbara (kantante)
Barbara tabata nòmber artístiko di Monique Andrée Serf (Paris, 9 jüni 1930 - Neuilly-sur-Seine, 25 novèmber 1997). E tabata un kantante i kompositora franses.
Algun chanson konosí di dje ta L'aigle noir, Nantes, La solitude i Dis, quand reviendras-tu?. Na Hulanda e kansionnan di Barbara ta wordu interpretá entre otro pa e kantante hulandes Wende Snijders.
Biografía[editá | editá fuente]
Dor di su orígen hudíu Barbara mester a skonde huntu ku su famia durante di okupashon di Fransia dor di e nazinan. Den su buki Il était un piano noir e ta konta tokante di e temporada aki. Despues di guera su bisiña ku tabata dosente di músika a skuch'e kanta y a hasi su máximo esfuerso pa asina Barbara por a desaroyá su talento musikal.
El a haña kursonan di kanto i di piano i a inskribí su mes na École supérieure de musique. El a sigui kanta den e temporada ey na La Fontaine des Quatre Saisons, un kabaret parisino popular. Dor di su apariensia, su altura, su pañanan pretu i kabeinan pretu, e tabata enfatisá e melankolía di
Entre 1950 i 1952 e ta biba na Bruselas, unda e tabata un miembro aktivo di un komunidat di artistanan. Su amigunan a kambia un tayer bieu den un sala di konsierto kaminda Barbara tabata toka i kanta kansionnan di Édith Piaf, Juliette Gréco i Germaine Montéro. Nonobstante, su bida den farándula ta desaroyá poko poko. Na oktober 1953 e ta kasa ku Claude John Luc Sluys, un studiante di lei belga di ken e ta divorsiá na 1956.
Despues di esey e ta bai bèk Paris, unda e ta topa ku Jacques Brel. Nan dos ta bira bon amigu i Barbara lo kanta despues varios chanson di dje. Tambe e ta siña konosé despues e kantante Georges Brassens. Barbara ta duna durante e temporada aki diferente konsierto den salanan chikí. Un públiko chikí pero fiel di studiantenten, prinsipalmente for di e bario parisino di Quartier latin lo sigui'e den resto di su trayektoria.
Na aña 1957 e ta bolbe Bruselas pa graba su promé disko. Pero e tin ku warda te na 1961 pa bira famoso dor di su konsiertonan den e sala Bobino serka di Montparnasse na Paris. E ta kontinua su trayektoria den salanan chikí i dos aña despuese ta duna un konsierto den Théâtre des Capucines. Eynan el a haña gran éxito ku su kansionnan nobo. For di e momentu ey el a bira famoso i na 1964 el a firma su promé kontrato ku e kas di disko Philips Records.
Barbara tabata saka inspirashon for compositornan manera Mireille i Charles Trenet, e streanan mas grandi den su tempu. Su kapasidat pa skirbi su propio kansionnan ta hasi'e mas sélebre. Ku su kansionnan poétiko, dramátiko i ku emoshonnan profundo e ta inspirá un públiko ku lo sigui'e pa trinta aña largu. Su kansionnan mas konosí di e temporada aki ta Ma plus belle histoire d'amour c'est vous, L'aigle noir, Nantes, La solitude i Une petite cantate.
Na 1965 su disko Barbara chante Barbara ta di un éxito comercial rotundo i e ta gana e premio Académie Charles Cros. Na momentu di entrega di e premio Barbara ta kibra e trofeo na pida i ta duna tur su téknikonan un pida komo muestra di gratitut. Despues e lo kuminsa dona sen i usa su fama pa yuda muchanan pober.
Na aña 1969 Barbara ta duna di konosé ku e lo bira aktris. Su promé papel tabata den e musical Madame, di Albert Willemetz den kua e ta hunga papel di un travesti masha bunita. Na 1971 e ta hunga huntu ku Jacques Brel den su pelíkula Franz pa kua e ta skirbi e músika. Otro pelíkulanan ku e lo hunga den dje ta L'Oiseau rare di Jean-Claude Brialy i Je suis né à Venise di Maurice Béjart.
Barbara lo keda aktivo den añanan setenta y ta duna hopi konsiertonan na Hapón, Cánada, Israel, Hulanda i Suisa. Tambe e lo sali den un programa di televishon huntu ku Johnny Hallyday.
Su disko Seule ta sali den añanan ochenta i lo bira un di e diskonan mihó bendí den aña 1981. E aña siguiente e ta gana e Grand Prix du Disque pa su kontribushon na kultura franses. Tambe e lo traha den e temporada ey ku Gérard Depardieu i su esposa Élisabeth. Na 1982 e ta bai New York pa toka piano den e opéra métropolitain huntu ku Mikhail Baryshnikov.
Barbara tambe tabata ko-autora di e kansionnan di e obra Lily Passion huntu ku Luc Plamondon. E mes lo hunga un papel den e obra di teatro aki huntu ku Gérard Depardieu. Esey a trese ku n'e un ruptura profeshonal entre Barbara i su acordeonista Roman Romanelli, ku kua el a traha 20 aña. Romanelli no tabata mira futuro den e proyecto.
Na final di añanan 80 Barbara a bira aktivo den buskamentu di fondonan pa kombatí sida. Na 1988 e ta haña e Légion d'honneur, un kondekorashon franses hopi importante.
For di 1996 e ta skirbi su memorianan ku lo aparese na aña 1998. Den esakinan e lo revelá ku el a wordu violá pa su tata kende a bandona e famia tempu e tabata un hobensita. Kantikanan den kua Barbara ta kanta di su relashon ku su tata ta L'Aigle Noir, Nantes i Au Coeur de la Nuit.
Barbara lo muri 24 di novèmber 1997 pa motibo di problemanan respiratorio. Su restonan ta sosegá na Cimetière parisien de Bagneux.
Na 1998 e munisipio Saint-Marcellin unda e famia tabata skonde durante Segundo Guera Mundia, nan a disidi di duna un plenchi su nòmber.


c: text/html

text:
Riba peticion di Ministerio Publico, huez-comisario a suspende detencion di e sospechoso, e chauffeur R.A.
Ademas huez-comisario a dicidi pa suspende detencion di Ministro Paul Croes riba peticion di su defensa. E por bay cas, pero e acusacionnan contra dje tey ainda, y lo tin di bay responde pa nan den Corte.
Paul Croes ta worde sospecha di a haci su mes culpable di hechonan castigable hopi grave: ambtelijke omkoping (pasivo), malversacion, labamento di placa, falsificacion y mensensmokkel.
E schorsingnan ta bao condicionnan stricto. Ambos sospechoso no mag di tin contacto directo, ni indirecto cu testigonan y cu e otro sospechosonan den e investigacion Ibis.
Ministerio Publico ta mustra enfaticamente cu decisionnan di huez-comisario ta solamenta trata e detencion di e sospechoso, y no e caso penal riba su mes. Huez-comisario a confirma awe atrobe cu ta existi acusacionnan serio contra Croes y A.
E investigacion Ibis lo continua y Paul Croes ta sigui como sospechoso. E plan ta pa rond af de dossier na maart 2018, despues di cual lo por tin e regiezitting na april 2018.
Ministro Paul Croes ta worde sospecha di a haci su mes culpable di hechonan castigable hopi grave: ambtelijke omkoping (pasivo), malversacion, labamento di placa, falsificacion y mensensmokkel.
FUENTE: Con información de https://www.diario.aw

robotstxt: allowed

filter: keep


text:
ATIA representando comercio a tuma nota di e situacion na waf di Barcadera unda Douane a pone trabow abow y consecuentemente cera e kraanchi di nos economia den protesta tocante di regla di seguridad.
Diahuebs ultimo ASTEC y SADA a purba di sali for di nan diferencia di opinion tocante e reglanan di seguridad pa subi tereno di waf na Barcadera segun normanan internacional di ISPS manera supervisa door di DSA (Directie Scheepvaart Aruba) y APA. Lamentablemente esaki no a yega na un solucion. ATIA den interes di comercio di Aruba ta respeta derecho di tur organisacion pero no por ta asina cu ta cera entrada di producto pa un diferencia di opinion.
Aruba ta depende pa mas cu 95% di importacion di producto for di exterior y un accion asina ta perhudica comercio y Aruba en general. Un daño incalculable ta wordo haci na nos economia y Aruba, mientras cu mester tin otro manera pa soluciona e situacion aki na mesa sin yega na un accion asina dañino pa nos pais.
ATIA ta lamenta cu e situacion aki a bay for di man y mester a yega na un caso den corte. ATIA representando comercio mester sali na vanguardia di comercio y ta spera cu asina por para e daño enorme cu e accion aki ta causando.


text:
BUENOS AIRES, Argentina- E hues federal Argentino, Claudio Bonadio a procesa y a pidi e orden di detencion contra di ex presidente Cristina Fernandez de Kirchner. Esaki ta den marco di un investigacion pa presunto encubrimento di e Iraninan acusa di e atentado contra di e AMIA, segun e corant La Nacion.
Segun e informacion disponibel, e medida contra di e ex mandatario y actual senador ta coresponde cu, door di su contactonan “lo por stroba e causa”.
Hues a pidi tambe e detencion di e ex canciyer Hector Timerman, aunke door di su estado di salud delicado, den su caso, a pidi huisarest pe. Ya caba a wordo deteni e exsecretario General de la Presidencia, Carlos Zannini, y e dirigente social Luis D’Elía. Otronan cu tambe ta deteni ta e representante di e comunidad Islamico na Argentina Jorge ‘Yussuf’ Khalil.
Na October ultimo, Kirchner a culpa gobierno di ta hibando un persecucion politico contra di oposicion.
E causa hudicial ta draai rond di un denuncia cu e fiscal Alberto Nisman a haci na Januari 2015, unda e tabata acusa funcionarionan estatal, incluyendo Kirchner, di a negocia e memorandum di entendimento cu Iran, na un manera scondi. E argumentonan gubernamental, e acuerdo bilateral tabata pretende di acelera e investigacion riba e presunto vinculonan di ciudadanonan Irani den e AMIA di Buenos AIres, cu a explota na 1994 y a causa 85 morto.
Sin embargo, Nisman tabata di opinion cu na e manera ey a busca pa libra e responsabilidad Irani den e masacre terorista contra di e comunida Hudiu pa desvia e expedient mas ainda. Di tur manera, Iran a rechasa e acuerdo y a finalmente esaki no a sigui. Poco dia despues, e fiscal a aparece morto den su departamento luhoso y te dia di awe, su morto ainda no a wordo resolvi.
E acusacion di encubrimento efectua pa Nisamn a wordo archiva door di e hues Daniel Rafecas pero na December aña pasa, el a wordo habri di nobo pa e Camara di Casacion Pena. Despues, Bonadio a duna ordo pa investiga y a prohibi 15 dirigigente pa sali for di e pais.
Fuente: https://actualidad.rt.com
Orden di detencion di ex presidente Argentino Christina Kirchner
BUENOS AIRES, Argentina- E hues federal Argentino, Claudio Bonadio a procesa y a pidi e orden di detencion contra di ex presidente Cristina Fernandez de Kirchner. Esaki ta den marco di un investigacion pa presunto encubrimento di e Iraninan acusa di e atentado contra di e AMIA, segun e corant La Nacion.


text:
Ta trata di en total alrededor di 50 kilo di oro cu ta representa un balor di 2.1 miyon Dollar.
A base di informacion haya di FIOD (Hulanda) y RST na Curacao, e sospechoso por a wordo deteni. E accion ta un iniciativa conhunto di RST di Aruba, Cuerpo Policial di Aruba, Ministerio Publico di Aruba y Afpakteam di Aruba.
E sospechoso ta den detencion y e investigacion ta andando. Den cuadro di e investigación, lo coopera cu Curacao y Hulanda.
Afpakteam ta un cooperacion di Ministerio Publico, Cuerpo Policial di Aruba, Aduana, Fiot (Fiscale Inlichten- en opsporingsteam) di departamento di Impuesto (DIMP), FIOD (Fiscale Inlichtingen- en Opsporingsdienst), Marechaussee (Kmar) Kustwacht di Aruba, Meldpunt, RST y ta traha riba combati criminalidad financiero economico.
Crimen no ta paga!
Afpakteam a cuminza traha riba prome di maart 2017. Si bo persona ta desea di acerca Afpakteam cu señalnan (di labamento di placa) por via mail na afpakteam@kparuba.com of via tiplijn na 11141.


text:
Diahuebs awor 25 di Januari, riba Día di Betico, Aruba Tang Soo Do federation conhuntamente cu tur e scolnan di Gihae Tang Soo Do Studio Aruba lo organisa Copa Betico Croes 2018. Esaki lo ta un torneo cu lo ensera Hyungs (forma libre) y weapon hyungs ( forma cu arma). Participacion ta tur alumno cuminsando di 2,5 aña di edad. Ta spera un participacion masal di e atletanan afilia na e federacion di Tang Soo Do Aruba. E competencia ta programa pa cuminsa 9or di mainta y na e cas di Tang Soo Do esta Emma School na Ayo.
Mester bisa cu Aruba Tang Soo Do Federation ta un federacion hopi activo conoci pa su triunfonan sin lubida su actividadnan organisa riba tereno internacional. Aña pasa e organisacion a host e di 16th World Tang Soo Do Regional Championship Aruba cual sin duda tabata ta un exito rotundo. E campeonato aki tabata di taya mundial mirando cu paisnan manera Puerto Rico, Costa Rica, Panama, Nicaragua, Hulanda y Merca, sin lubida nos propio atletanan di Aruba a participa na esaki. Es mas Aruba a ricibi bishita di e Grandmasternan di World Tang Soo Do, Kwan Chang Nim Strong y Kwan Chang Nim Beaudion como tambe Regional Director Master Wilfredo Burgos.
Un danki sigur na Lotto, e Loteria di Aruba pa medio di Stichting Sportsubsidie Aruba cu a subsidia e eventonan deportivo enconexion cu e celebracion riba Dia di Betico. Tur aña mayoria federacion tin riba nan calendario un evento deportivo riba 25 di januari, celebrando asina e fecha natal di e gran estadistica Arubano.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Stichting Sportsubsidie Aruba.


text:
ORANJESTAD – Aruba lo no cumpli cu norma di CAFT pa 2017 y tampoco 2018, cu ta un deficit di .5%. Asina minister di finanza Xiomara Ruiz a confirma den un conferencia dialuna mainta. Ruiz a pinta un cuadro financiero basta negativo, cu segun e mandatario ta e realidad financiero amargo cu gobierno anterior a laga atras. A papia di un deficit di 155 miyon florin, y cu tin cu bay busca pa fia 338 miyon florin pa paga debe na comienzo di 2018.
DEFICIT
Ruiz a mustra riba e buraco di 130 miyon florin cu Aruba ta cera cune pa 2017. A reparti e suma den tres fase, unda cu e suma mas grandi ta e 73 miyon florin cu ainda no a haya di e refineria, 7 miyon di inkomsten belasting y 50 miyon di winstbelasting. Sumanan cu segun Ruiz, no a logra cobra ainda y cu ta haci cu na tur, e ta suma 130 miyon florin.
FIANZA
Mientras cu ta trahando pa bin cu un presupuesto pa 2018, e dianan aki lo drenta un ley pa wordo trata den parlamento pa gobierno por subi mercado y busca e suma di 338 miyon florin pa paga su debe na comienzo di otro aña (2018). Segun Ruiz, no tin problema pa haya fianza, pero mirando nos situacion, e fianza lo por bin cu interes hopi halto compara cu otro islanan cu ta haya fianza cu ayudo di Hulanda. Ainda Aruba no ta hayando asistencia di Hulanda di esaki pasobra segun Hulanda, Aruba ainda no a cumpli suficiente pa por ehecuta e asina yama ‘witte donderdag accoord’, cu ta implica cu Hulanda ta asisti Aruba y yuda nan haya interes abou riba prestamo internacional.
DOWNGRADE
Mirando e situacion cu tin aworaki, Ruiz no ta descarta cu nos isla por haya un ‘downgrade’ financiero di instancianan internacional mirando kico tur nos ta pasando aden. E no a specifica con y ni di ken, pero si cu Aruba tin e risico awor di haya un ‘downgrade’, cu ta nifica cu e ta afecta posibel inversionnan di inversionistanan internacional cu ta haya un señal ‘negativo’ di nos isla financieramente.
DEN HAAG/ORANJESTAD – E articulo di e corant Hulandes NRC Handelsblad a bira un 'discusion publico' entre e corant y e prome minister di Aruba Evelyn Wever Croes. Ta trata di e articulo unda cu NRC a entrevista Wever riba e situacion di Venezuela. E contenido di e entrevista no a cay den bon tera cerca e prome mandatario. Den un reaccion pa NoticiaCla e siman aki, e mandatario a atende cu por lo menos 3 punto no ta cuadra den e entrevista y cu e la informa e corant. Interesante ta cu e corant a informa NoticiaCla tambe cu e informacion den nos raportahe, (e reaccion di e prome mandatario) no ta cuadra. Basa riba e punto aki, e prome mandatario a manda un contesta pa e corant. Awe mainta mientrastanto e corant a dicidi di emiti un remitido riba e tema y a manda esaki pa e portal aki.
ORANJESTAD – Despues di mas di 15 ora di reunion, parlamento a pasa e cambio di como 13 ley necesario pa por introduci e asina yama ‘crisisheffing’ cu ta drenta na vigor riba 1 di juli pa por aplica e ‘crisisheffing’ na july cu 12 voto pro (MEP, POR, RED) y 9 contra AVP. Ademas a vota pa 3 amienda unda cu amienda 1 di AVP no a pasa (12 contra 9 pro), Amienda # 5 di RED, sostene pa POR y MEP a pasa 12 pro y 9 contra, y amienda # 6 di MEP cu a pasa unanime (21 voto pro).
ORANJESTAD –Dos miembro di fraccion di MEP, Rocco Tjon y Edgard Vrolijk a entrega e concepto di ley cu ta regarda control di financiamento di partidonan politico. Esaki ta un ley cu ta percura cu partidonan politico tin cu responsabiliza nan mes pa loke ta gastonan di partido, sigur ora cu ta financia nan pa loke ta eleccionnan parlamentario. Awor ta keda na presidente di parlamento pa cuminsa e proceso pa trata e ley aki na su momento.
ORANJESTAD – E hecho cu tin un suma poni riba presupuesto 2018 pa e begrotings kamer, no kier men necesariamente cu bo ta exclui CAFT. Asina prome mandatario di Aruba Evelyn Wever Croes a bisa NoticiaCla e siman aki. Tabata siman pasa durante tratamento di presupuesto di Raad van Advies, a nota cu e tabata riba e presupuesto. Pero segun Wever, esaki ta simplemente pasobra e ta poni den programa di gobernacion di gabinete Wever Croes.
ORANJESTAD – Tratamento di ley pa introduci crisisheffing dia 1 di juli 2018 a cuminsa awe mainta den Parlamento. E intencion ta pa e ley pasa awe mes pa asina e ley por keda introduci pa e fecha menciona. E ley mester genera mas fondo pa por cubri e.o. e pago di proyectonan PPP. Como tal e ley ta trata cambio di e destinacion di cierto fondo, y tambe e porcentahe di impuesto manera BBO. Lo aumenta entre otro e BBO/BAZV cu 2.5% na un total di 6% aunke e destinacion ta cambia. Lesa e ley AKI.
ORANJESTAD - Dialuna mainta Parlamentarionan Alan Howell y Marisol Lopez_Tromp a haci entrega oficial di un iniciativa di ley pa bin cu castigonan minimo pa cierto delitonan.


text:
ORANJESTAD - Gobierno a ricibi e reaccion di Caft riba e presupuesto 2018, fecha 11 di mei, den cual ta duna recomendacionnan na Gobierno. Asina prome minister Evelyn Wever a confirma na NoticiaCla diamars . Y den esaki, contrario na informacion cu lo ta circulando, Wever ta desmenti cu e conseho duna ta uno negativo. Manera ta conoci, conforme ley e conseho di Caft ta bira publico dia 1 di juni 2018.
ERONEO
“ Den su conseho Caft a sali di algun punto di bista eroneo y eseynan lo wordo aclarea” Wever a cuminsa splica. Ademas di esey, segun e prome mandatario, Caft a hasi algun pregunta tocante pagonan di dividendo di RdA y gobierno a brinda e informacion necesario pa trece mas claridad. “ E preocupacion di Caft ta keda gasto di personal y pa cu esaki tin un comision instala cu ta atendiendo cu e preocupacion aki. “ Wever a sigura e portal aki.
ORANJESTAD— Gobierno di Aruba a dicidi cu ta manda un delegacion di profesional di Aruba pa Venezuela, estado Falcon otro siman pa purba yega na palabracionnan den aspecto di seguridad y documentacion cu mester exigi na momento di importacion. “Si esaki logra, lo por logra habri tambe e frontera y por permiti como excepcion importacion di fruta, berdura y pisca” Prome minister di Aruba Evelyn Wever Croes a declara diabierna. Segun e mandatario, di parti di Venezuela no ta ricibiendo niun cooperacion cu por yega na apertura di e Waf mas lihe. Mientrastanto Wever y coleganan Ruiz y Bikker a reuni cu autoridad riba e tema.
DEN HAAG/ORANJESTAD – E articulo di e corant Hulandes NRC Handelsblad a bira un 'discusion publico' entre e corant y e prome minister di Aruba Evelyn Wever Croes. Ta trata di e articulo unda cu NRC a entrevista Wever riba e situacion di Venezuela. E contenido di e entrevista no a cay den bon tera cerca e prome mandatario. Den un reaccion pa NoticiaCla e siman aki, e mandatario a atende cu por lo menos 3 punto no ta cuadra den e entrevista y cu e la informa e corant. Interesante ta cu e corant a informa NoticiaCla tambe cu e informacion den nos raportahe, (e reaccion di e prome mandatario) no ta cuadra. Basa riba e punto aki, e prome mandatario a manda un contesta pa e corant. Awe mainta mientrastanto e corant a dicidi di emiti un remitido riba e tema y a manda esaki pa e portal aki.
ORANJESTAD – Despues di mas di 15 ora di reunion, parlamento a pasa e cambio di como 13 ley necesario pa por introduci e asina yama ‘crisisheffing’ cu ta drenta na vigor riba 1 di juli pa por aplica e ‘crisisheffing’ na july cu 12 voto pro (MEP, POR, RED) y 9 contra AVP. Ademas a vota pa 3 amienda unda cu amienda 1 di AVP no a pasa (12 contra 9 pro), Amienda # 5 di RED, sostene pa POR y MEP a pasa 12 pro y 9 contra, y amienda # 6 di MEP cu a pasa unanime (21 voto pro).
ORANJESTAD –Dos miembro di fraccion di MEP, Rocco Tjon y Edgard Vrolijk a entrega e concepto di ley cu ta regarda control di financiamento di partidonan politico. Esaki ta un ley cu ta percura cu partidonan politico tin cu responsabiliza nan mes pa loke ta gastonan di partido, sigur ora cu ta financia nan pa loke ta eleccionnan parlamentario. Awor ta keda na presidente di parlamento pa cuminsa e proceso pa trata e ley aki na su momento.
ORANJESTAD – E hecho cu tin un suma poni riba presupuesto 2018 pa e begrotings kamer, no kier men necesariamente cu bo ta exclui CAFT. Asina prome mandatario di Aruba Evelyn Wever Croes a bisa NoticiaCla e siman aki. Tabata siman pasa durante tratamento di presupuesto di Raad van Advies, a nota cu e tabata riba e presupuesto. Pero segun Wever, esaki ta simplemente pasobra e ta poni den programa di gobernacion di gabinete Wever Croes.
ORANJESTAD – Tratamento di ley pa introduci crisisheffing dia 1 di juli 2018 a cuminsa awe mainta den Parlamento. E intencion ta pa e ley pasa awe mes pa asina e ley por keda introduci pa e fecha menciona. E ley mester genera mas fondo pa por cubri e.o. e pago di proyectonan PPP. Como tal e ley ta trata cambio di e destinacion di cierto fondo, y tambe e porcentahe di impuesto manera BBO. Lo aumenta entre otro e BBO/BAZV cu 2.5% na un total di 6% aunke e destinacion ta cambia. Lesa e ley AKI.


text:
Trending Awor
PAGA TINO
- All
- BoBario
- Bureau Innovatie
- Caminda y Acera
- Caya Grandi
- Comunidad
- Cuerpo Policial
- Cultura
- Deporte
- Deporte
- Economia
- Enseñansa y Famia
- Finansas
- General
- Green Corridor
- Hubentud
- Husticia
- Luz di bario
- News
- Prevencion
- Renobacion y Expansion di Hospital
- Renobacion y Expansion di Hospital
- Salud
- Scolnan
- Scolnan
- Sostenibilidad
- Tecnologia
- Turismo
- Watty Vos Boulevard
More
Aruba a crece hopi den 5 aña y kier sigui bula...
ORANJESTAD – Den presencia di un grupo di invitado di exterior, WEB Aruba, a realisa e groundbreaking di nan prome Parke Solar cu ta...
INFRAESTRUCTURA
- All
- BoBario
- Bureau Innovatie
- Caminda y Acera
- Caya Grandi
- Comunidad
- Cuerpo Policial
- Cultura
- Deporte
- Deporte
- Economia
- Enseñansa y Famia
- Finansas
- General
- Green Corridor
- Hubentud
- Husticia
- Luz di bario
- News
- Prevencion
- Renobacion y Expansion di Hospital
- Renobacion y Expansion di Hospital
- Salud
- Scolnan
- Scolnan
- Sostenibilidad
- Tecnologia
- Turismo
- Watty Vos Boulevard
More
Gobierno a cumpli: Club La Fama di Savaneta tambe a haya...
ORANJESTAD – Muchanan tabata core contento ayera nochi riba e veld miniturf cu un rato prome a wordo inaugura cu sake di bala door...
Raymundo Kelly honra cu cancha na Centro di Bario Ayo ...
ORANJESTAD – Un otro veld mini turf a keda cla, e biaha aki den bario di Ayo. Un bario unda cu e ciudadano Raymundo...
BOBARRIO
- All
- BoBario
- Bureau Innovatie
- Caminda y Acera
- Caya Grandi
- Comunidad
- Cuerpo Policial
- Cultura
- Deporte
- Deporte
- Economia
- Enseñansa y Famia
- Finansas
- General
- Green Corridor
- Hubentud
- Husticia
- Luz di bario
- News
- Prevencion
- Renobacion y Expansion di Hospital
- Renobacion y Expansion di Hospital
- Salud
- Scolnan
- Scolnan
- Sostenibilidad
- Tecnologia
- Turismo
- Watty Vos Boulevard
More
Prome Minister Eman a tira un tremendo discurso na apartura di...
SAN NICOLAS- Dilanti un audiencia di coleganan, miembronan di Parlamento, stakeholders y demas invitado Prome Minister Eman a papia riba e proyecto piloto di...
INNOVACION
MAS MIRA
Minister Bermudez a firma protocol pa otorgamento di permiso
Minister Bermudez a firma protocol pa otorgamento di permiso Lo facilita e proyecto di rehabilitacion di refineria ORANJESTAD – Diahuebs mainta ultimo Minister Bermudez a firma...
GENERAL
Prome Minister Mike Eman a lora manga y yuda cu fundeshi di MFA Santa...
ORANJESTAD – Tres luna despues di a realisa e ‘groundbreaking’, diaranson mainta Minister President Mike Eman como motor principal tras di MFA'nan na Aruba,...
Prome Minister Mike Eman ta reflexiona riba responsabilidad y preparacion local
ORANJESTAD – Minister President Mike Eman a ofrece un conferencia di prensa dialuna atardi caminda a comparti e informacion mas nobo di e situacion...
Ekipo ‘Monumnt’ ta ganador di ‘Hackathon Oranjestad’
ORANJESTAD – Resultado di Hackathon Oranjestad ta ‘Monumnt’, un aplicacion cu ya ta obtenibel caminda ta combina tecnologia di 'augmented reality’ cu e atractivonan...
Den su ultimo bishita di caracter oficial, Minister Ronald Plasterk ta reconoce progreso di...
ORANJESTAD – Den Sala di Conseho di Minister di Cocolishi Premier Mike Eman a ricibi diahuebs mainta un bishita di gran importancia. Ta trata...
Iluminacion den bario y caminda asfalta ta hisa e calidad di bida den cada...
ORANJESTAD – Pa Prome Minister Mike Eman, un miho calidad di bida ta draai rond di tur cos cu tin di haber cu maneho...
ECONOMIA
Deseo di pueblo ta refleha den diseño di MFA Santa Cruz
ORANJESTAD – Esey ta loke arkitecto di e proyecto a splica dialuna atardi algun momento prome cu a pone e prome piedra di construccion....


text:
Schotlandstraat – Dialuna anochi laat polis a wordo informa cu pariba di Dura home center ladronnan tawata drentando un deposito.
Despues di basta rato patruya ta yega, pero no a logra haya e personanan.
Algun rato despues nan ta wordo bisa cu patras di e area caminda tawata tin e compania di seguridad, e grupo di ladron a pone varios caha cu nan a logra horta for di e deposito.
Enberdad ora cu polis a bay controla e sitio, nan ta wak unda e ladronan a corta pa drenta. Ta asina cu ta trata di un deposito cu paden tin freezer grandi di cuminda.
Por a wak cu esnan cu a drenta, tawata bon prepara y tawata sa bon kiko nan tawata haci. Parti pafo tawata tin e jacket special pa drenta freezer y gloves, tambe nan tawata bastante comfortabel paso te hasta nan a pone refresco y paki buscuchi pa come, tur e esaki mientras nan ta horta.
Lobster tails y carni di Brazil
Patras di un container por a wak un cantidad grandi di caha di lobster tails y carni stiwa ariba otro, cla pa wordo transporta.
Prome cu polis a yega ya un auto a bandona e sitio caba, indicando cu posiblemente ya varios caha di carni y di lobster por a bay caba.
Loke a keda tawata paso nan a wordo stroba.
Pues sea alerta, si algun persona ofrecebo lobster tails of carni na un bon prijs, paso esaki ta procedente di ladronicia.


text:
Kralendijk – Ayera e toubot Indusbank a pega kandela na altura di WEB na Hato. Mañan ta kuminsá investigá e kousa di e kandela aki.
‘Inspirá akshon, tuma akshon’
Kralendijk - Aktualmente tur aña rònt mundu 8,8 mion hende ta muri di kanser, di kua kasi mitar na edat hóben: entre 30 i 69 aña.
Ofisina Sentral Di Bode Renobá
Kralendijk – Karel Boekhoudt, e empleado ku mas aña di servisio komo bode na e departamentu pa Asuntunan Fasilitario, huntu ku diputado Hubert Martis a habri porta di e ofisina sentral pa bode despues ku esaki a haña un remodelashon.
Pronto Renobashon Di Wafnan Di Playa Ta Bai Kuminsá
Kralendijk - For di febrüari te ku sèptèmber ta bai renobá e wafnan di Playa rigurosamente. Aworó por trata karga mihó i di un manera mas simpel i barkunan krusero por mara mas seif.
Resepshon Di Aña Nobo Di Gezaghebber Ta Djaweps Awó
Kralendijk – Manera ta e tradishon, tur aña gezaghebber ta ofresé un resepshon na pueblo di Boneiru den kua e ta duna un bríndis na komunidat pa habri aña den kua e ta dirigí su mes na esnan presente ku su mensahe i deseonan pa e aña ku a habri.
Transmisor Nobo Pa Trans World Radio Shine 800am
Kralendijk - Djamars den oranan di atardi tabatin apertura di un transmisor nobo pa Trans World Radio Shine 8oo riba frekuensia 800am.
Delegashon Di Komishon Fiho Di Parlamentu Hulandes A Jega Boneiru
Kralendijk – Djadomingo den oranan di atardi a yega Boneiru un delegashon di e Komishon Fiho pa Relashonnan den Reino di parlamentu hulandes enkabesá pa Alexander Pechtold.
Buki ‘Un Fin Pa Kachpin’ Ta Drenta Tur Skol Basiko!
Kralendijk – ‘Un fin pa Kachipin’ ta un buki skibí pa Merly Augusta kende ta outor di diferente buki, entre otro Yomi ke bai fèlt, Chiku Chimpansé, Kiko tin? Rima tin, Saya ku Djèki, Bedei mi, E biahe largu di Piskechi, i T’ami ta Bòchi Blòblò.
Delegashon Di Komishon Fiho Di Parlamentu Hulandes A Jega Boneiru
Kralendijk – Djadomingo den oranan di atardi a yega Boneiru un delegashon di e Komishon Fiho pa Relashonnan den Reino di parlamentu hulandes enkabesá pa Alexander Pechtold.
Proyekto pa suministrá data spesífiko na OLB via CBS ta siguí!
Kralendijk- Kolekshon i suministrashon di data ta un tarea spesífiko di Ofisina Sentral di Statistik (CBS), Resientemente diputado Hubert Martis a reuní ku sr. Knuf di CBStokante di esaki.
Erkenning voor Juliana Leoneta
KRALENDIJK – Op maandag 1 januari heeft gedeputeerde Edsel Cecilia een fruitmand, op een later datum volgt ook nog een plakkaat, aan Juliana Leoneta overhandigd. Dit vond plaats bij de ‘Kas di Kuido’ van Mariadal, waar Juliana al langere tijd verblijft.


text:
Daily Archives: September 8, 2017
Boneiru ta riku na siudadano balioso
KRALENDIJK — Durante selebrashon Dia di Boneiru a honra Elio Flores komo siudadano di honor. Na e okashon aki Flores a bisa ta un...
Dia di Boneiru ta dia pa reflehá
KRALENDIJK – Ningun poder por kita e afekto ku nos ta sinti pa e isla di nos, Asina Maritsa Silberie, miembro di Konseho Insular,...
Eksposishon di pintura Venezuela-Boneiru
KRALENDIJK — Djasabra 2 di sèptèmber Konsulado di Repúblika Bolivariana di Venezuela, en konekshon ku Dia di Boneiru, a inougurá e promé eksposishon di pintura Venezuela– Boneiru ku ta hiba...
55 Aniversario Banko Maduro
Maduro & Curiel’s Bank Bonaire N.V. (MCB) ta rekordá 55 aniversario e aña aki i den solidaridat ku rumannan di Sint Maarten, Sint Eustatius i...


text:
DENPASAR, Bali (Indonesia) – Un erupcion grandi di Mount Agung lo por refleha e horor biba na Bali na 1963.
Algun vuelo a wordo cancela diasabra door di miedo cu e regreso di e shinishi volcanico lo por forma un peliger pa trafico aereo. Sin embargo, riba diasabra, trafico aereo a sigui normal.
E volcan den erupcion a pone cu a cera e airport di Bali pa un siman, lagando miles di turista pega, prome cu e vuelonan a wordo resumi.
Autoridadnan meteorologico a avisa cu e as lo por afecta e operacion na e airport di Bali, cual ta situa na 60 km west di Mount Agung, un biaha mas den e siman binidero. Condicionnan di biento ta keda impredecibel y e shinishi lo por afecta e visibilidad den oranan di anochi, segun autoridadnan.
Un columna di huma blanco y as tabata colga riba Mount Agung, mientras cu e temblamento ta sigui, segun autoridadnan meteorologico, aunke cu e frecuencia a bira menos.
Fuente: https://www.standard.co.uk


text:
Kiko te e meta di Educacion Sexual?
E meta tras di e projecto 'Educacion Sexual' ta pa: duna informacion corecto na e hoben, yuda den formacion
di pensamentonan di e hoben, balansa e hoben su emocionnan, trata norma, balor y
posibilidanan y pa e hoben siña tuma decisionnan corecto pa asina e por hiba un bida sexual
saludabel.
Kiko nos kier sina e hoben?
Nos kier accentua cu na ningun momento ta e intencion di bai siña e hoben tene relacion sexual; sexualidad ta mucho mas cu esey, e ta un desaroyo for di ora bo ta baby te na grandi como adulto.
Kiko ta e temanan cu lo wordo presenta?
E temanan cu lo wordo presenta durante e lesnan na e scolnan basico di klasnan 5 y 6 ta como
lo siguiente:
- Fasenan den Adolescencia y Sexualidad
- Cambionan durante Adolescencia (corporal, emocional y social)
- Conocemento di curpa y higiene


text:
Riba dia Internashonal di Telekomunikashon
Digicel ta afirmá sosten pa Inteligensia Artifisial
WILLEMSTAD: Awe, riba dia Internashonal di Telekomunikashon, ku e aña aki tin komo tema ‘Fasilitá uso positivo di Inteligensia Internashonal’, Digicel ta afirmá su kompromiso pa usa teknologia futurístiko ku ta benefisiá un i tur. Segun Digicel, mundu ta kanando un proseso di digitalisashon ku lo resultá den un futuro ku Inteligensia Artifisial den kas- i siudatnan.
Inteligensia Artifisial ta un ramo di Informátika ku ta abilitá mashin pa hasi trabounan ku normalmente ta rekerí un hende. Ehèmpelnan ta Appnan di telefòn ku ta rekonosé bo stèm, òf ku kua bo por tradusí teksto. Riba tereno di telekomunikashon tur dia tin deskubrimentunan nobo ku ta usa Inteligensia Artifisial. “E posibilidatnan ta infinito”, Kevin Kelly, CEO di Digicel Kòrsou ta bisa. “Uso di Inteligensia Artifisial ta aselerando rápidamente. E kombinashon di mashin i hende trahando huntu ya kaba ta mustrando kambionan positivo riba e manera ku nos ta komuniká ku nos klientenan.”
Antisipando riba e kambionan, Digicel konstantemente ta invertí den retnan inovativo di data ku ta klá pa futuro. Na Digicel Megastore por ehèmpel empresarionan por hasi uso di e YEALINK-telefon (foto) ora no tin niun hende na bali, pa tòg wòrdu yudá mesora sin intervenshon di un representante di Digicel. Usuarionan di call center tambe por a ripará ku últimamente i ku mas regularidat un mashin ta kontestá preguntanan di kliente. Di e manera ei Inteligensia Artifisial AI ta yuda klientenan di Digicel pa ta mas den kòntròl.
Kevin Kelly ta konkluí, “Nos ta trahando duru pa niun hende no keda atras den e desaroyo aki. Nos ta para firme pa un medioambiente inspirá riba digitalisashon ku ta inkluí tur hende i ku ta benefisiá nos tur.” Dia Internashonal di Telekomunikashon ta wòrdu selebrá tur aña dor di e Asosiashon Internashonal di Telekomunikashon riba 17 di Mei. Komo miembro di e mundu global di telekomunikashon, Digicel ta konmemorá e dia huntu ku mas ku 700 organisashon rònt mundu.


text:
Mester por haña informashon tokante di gobièrnu fásilmente. Tantu informashon di awor komo di ántes. Informashon bieu por ta importante pa nos historia òf kultura.
Siudadanonan i kompanianan tambe por derivá derecho for di informashon publiká riba un wèpsait di gobièrnu. Den korte por ehèmpel, por usa informashon di un wèpsait di gobièrnu komo prueba. P'esei ta warda páginanan bieu di e wèpsait akí. Kada tantu tempu mensualmente ta traha
un kopia.
Bo ke sa kiko tabata publiká anteriormente riba e wèpsait akí? Wak riba Openbare webarchieven Rijksoverheid op Archiefweb.eu.


text:
Diaranson 2 di Mei, Corte den Prome Instancia a duna gobierno ordo pa dentro di dos siman mas tardi, nan sigui cu e blokeo di e tereno entre The Mill Resort y e ex ‘House of Cheng’. E caso aki a wordo trata dia 23 april.
Corte a dicta na fabor di gobierno di Aruba, unda cu nan a bisa cu gobierno por sigui blokea e tereno etre The Mill Resort y e ex House of Cheng. Pero cu e biaha aki e mester wordo haci cu entre otro bloki grandi, y no solamente cu baricada di DOW. Esaki ta loke hues, mr. van der Leur a dicta den su sentencia den e caso sumario di Aruba Birdlife Conservation (ABC) a cuminsa contra di gobierno. Tambe a hues ta prohibi gobierno pa otorga e tereno den erfpacht ya cu esaki lo ta violando e destinacion di e tereno cu ta bou di proteccion di e Ruimtelijke Ontwikkelings Plan (ROP), cu ta vigente desde mei 2009 pa un termino di 10 aña (dus te cu mei 2019). E partido demanda The Mill, no tin validez, ya cu e compania den su forma registra na Camara di Comercio ta failliet y como tal no ta existi mas.
E NGO, Aruba Birdlife Conservation (ABC) dicidi di hiba gobierno corte ora cu na comienso di maart na momento cu nan a mira cu trabounan a cuminsa wordo haci ariba e tereno en cuestion, pa un construccion. E compania menciona den e caso ta Elmford NV, cu lo mester tabata haciendo trabounan pa e hotel The Mill. Aki a bay over tambe pa demanda e hotel, segun e inscripcion cu tin di e compania na Camara di Comercio. Pero a resulta cu e compania manera inscribi, no ta existi mas desde juli 2000. Como tal e no por fungi como partido. Gobierno a argumenta cu e caso no ta necesario den e forma presenta, y cu ta sugeri pa trata e caso den un caso di profundidad, esta un bodem procedure.
Mas aleu, gobierno di nan banda a mustra caba cu nan no tin problema cu e peticion di blokia e area. Mas aun, nan a cuminsa haci esaki caba. Di su banda, mr. van de Leur, a bisa di tin pleno confiansa cu gobierno lo sa di respeta e peticion pa cual e no ta impone e multa sugeri di 250 mil florin pa dia of parti di dje cu gobierno no cumpli. Esaki ta contrario na pensamento di ABC. Esaki tambe ta motibo pa cual hues a duna ordo na gobierno pa continua cu e blokeo di e tereno y ta prohibi gobierno pa duna e tereno den erpacht.
Como tal, hues ta nenga e peticion di ABC contra di The Mill, puesto e compania demanda Elmford NV ya no ta existi mas. Tambe e peticion contra di Pais Aruba ta wordo nenga ya cu mr. van der Leur tin confiansa cu gobierno lo sa di respeta e peticion.
Vonnis KG ABC-Land AuA-Mill Resort 2.5.2018


text:
E emision di gasnan contamina a comberti su mes den un problema di salud global mas importante di loke hopi hende ta kere.
Actualmente, un 25% di e poblacion Europeo ta wordo afecta pa sintomanan cu ta causa e sustancianan den nos organismo. Pero, sea e ta pasa inadverti of nos no ta dun’e importancia. Pens’e bon, Ultimo temponan bo tabata tin problemanan respiratorio of dolor di garganta? No semper esaki ta asocia cu griep, e efectonan negativo di e emisionnan aki no solamente ta riparabel den bo slijmvlies y den bo wowonan, pero e ta bay hopi mas aleu cu esey.
Ademas di faborece e aparicion di e un trastorno inmunologico, varios patalogia cardiovascular, manera un atake di curason of un derame celebral, e por ta causante di e exposicion na e tipo di emisionnan aki.
Hecho ta, cu den dianan cu mayor aumento di e contaminacion, hopi persona por experimenta:
– Dolor di cabes
– Mareo
– Wowo ta pica
– Problema pa cana
– Dolor di stoma
– Somnolencia (slaperig).
Ciudadnan grandi manera Madrid, Paris y Ciudad de Mexico ta esunnan cu lo bay limita e circulacion liber di vehiculonan Diesel.
En concreto, e huma di motor diesel cu ta contene dioxido di carbono (CO2), oxigeno, nitrogeno, vapor di awa
En concreto, al humo de los motores diesel que contiene dióxido de carbono (CO 2 ), oxigeno, nitrogeno, verdamping di koolmonoxide (CO), zwafeldioxide, stikstof zwaveldioxide, (NO x), ademas di hidrocarburo y su derivadonan. Y, cuidao! cu e proporcion di particulanan nocivo ta binti biaha mas grandi cu motornan di gasoline.
Bo tabata sa cu door di cu habitualmente bo ta respira e aire aki, e ta aumenta e risico di cancer (hopi)? Según e agencia internacional pa investigacion di cancer, encarga pa vigila e particulanan cu ta resulta canceroso, a situa na nivel 1 di peligrosidad, e combustion di diesel, cual ta corresponde na investigacionnan cu a demostra cientificamente cu esakinan ta causa cancer.
Según e Organisacion Mundial di Salud (OMS), emisionnan di motor diesel ta pertenece na e grupo mas peligroso pa salud humano, declarando esaki e causante directo di cancer den persona.


text:
Reino: Komo konsekuensia di e orkan desastroso Irma e turismo riba e islanan Hulandes Saba i Sint Eustatius a haña un sla duru desde sèptèmber aña pasá. Pa sostené e sektor den e parti di Hulanda aki, e Ministerio di Asuntunan Ekonómiko i Klima (EZK) den palabrashon ku e Ministerio di Asuntunan Interior i di Relashonnan den Reino na nòmber di e gabinete, ta pone pa un solo biaha un suma di 2,48 mion disponibel komo kompensashon pa e pèrdida riba entrada ku nan a hiba. Komersiantenan riba e islanan aki por hasi petishon entrante 30 di yanüari te ku 25 di aprel pa esaki na Rijksdienst voor Ondernemend Nederland (RVO.nl).
Sekretario di stado Knops (BZK): “Ku mi mesun wowonan mi por a mira ki efekto desastroso e orkan Irma tabatin riba e islanan. Riba e islanan hulandes Sint Eustatius i Saba e sektor turístiko ta sòru pa un parti importante di e kuponan di trabou i entrada di hopi famianan. Ku e areglo aki e gabinete ke yuda e komersiantenan ku a keda alkansá den e sektor turístiko pa yuda nan pasa ofer di e temporada difísil aki di rekonstrukshon.”
Di kua kompanianan ta trata?
Kompanianan di kual nan volúmen di benta ta dependé kompletamente di e sektor di turismo ta bini na remarke pa un kompensashon. E kompanianan ta inskribí den e registro di negoshi di KVK ku un di e siguiente kódigonan komo aktividat prinsipal: 6700-6759, 7212, 7220, 7221, 7612, 7613 8311, 8511, 8518, 9678 i 9701. E kompensashon ta konta pa e periodo di sèptèmber 2017 te ku febrüari 2018 i ta 25 % di e volúmen di benta di e aña. Pa apuntá e petishon pa kompensashon e komersiante lo mester entregá sifranan di volúmen di aña, di aña 2014, 2015 i 2016.
Saba i Sint Eustatius
Hulanda Karibense ta e nòmber pa e islanan Hulandes Boneiru, Sint Eustatius i Saba den e awanan di Karibe. For 10 di òktober 2010 nan ta parti di Hulanda komo tres entidat apart. Sint Eustatius i Saba komo isla ta hopi kerí serka sambuyadónan.


text:
WILLEMSTAD – Minister Jesus-Leito di Ministerio Tráfiko, Transporte i Planifikashon Urbano ta pidi atenshon di un i tur ku ta transportá òf ta ofresé transporte komersial (kontra pago) na pasaheronan sin ku nan ta disponé di pèrmit òf eksonerashon a base di e lei “Eilandsverordening personenvervoer” (A.B. 1969, no. 23).
Gobièrnu a tuma nota resientemente di kasonan kaminda hotèlnan (“resorts”), empresanan òf personanan ta ofresé pasaheronan transporte riba kareteranan públiko kontra pago direkto òf indirekto. E práktika aki ta kontra di nos lei di transporte di pasahero. Segun artíkulo 2 di e “Eilandsverordening personenvervoer” no por transportá persona riba base komersial, pues kontra pago, riba kareteranan públiko di Kòrsou sin un pèrmit òf eksonerashon di gobièrnu.
Tambe Gobièrnu a tuma nota di kasonan kaminda abogadonan lo a duna nan kliente konseho pa ofresé servisio di transporte numa paso esaki lo no ta kai bou di e “Eilandsverordening personenvervoer”. Pa aklará e parti aki, mester indiká ku den pasado tabata tin diferente kaso den korte kaminda wes a dikta ku ni maske e pasaheronan no ta ser kobra direktamente pa e kompania ku ta ofresé e servisio di transporte, indirektamente e pasahero ta paga pa e servisio di transporte.
Esaki ta tuma lugá por ehèmpel dor ku e hotèl ta paga e persona of kompania ku a transportá pasahero p’e, i e hotèl na su turno ta deskontá (‘reken door’) e gastunan aki den nan servisio i/òf produkto ku nan ta ofresé nan huéspet. Den un kaso asin’aki no ta hasi distinshon si esun ku ta ofresé e transporte mes ta doño di e vehíkulo, ni si e ta kumpra e servisio di otro hende.
Tin kòntròl mas rígido riba kumplimentu ku e “Eilandsverordening personenvervoer”, tantu pa esnan ku ta ofresé transporte ku pèrmit òf eksonerashon komo riba esnan ku ta ofresé transporte sin un pèrmit òf eksonerashon. Pues ta pidi tur persona òf kompania ku, na e momentonan aki, ta ofresé transporte pa pasahero sin ku nan ta disponé di un pèrmit òf eksonerashon, pa nan stòp ku e práktika aki mesora. Por hasi uso di tur persona òf kompania ku si ta disponé di un pèrmit pa ofresé servisio di transporte.
Esnan ku ta hasi nan mes kulpabel na esaki, lo por enfrentá enkarselashon.
Pèrmit di establesimentu pa un negoshi di transporte di pasahero no ta duna e kompania e derecho pa por transporta pasahero. Ta trata aki di dos lei distinto. I e persona ta deseá na risibí un pèrmit di establesimentu mester akudí na ‘Vergunningenloket’ na Euro Building den Saliña pa haña un pèrmit konforme e di dos lei.
Ta pidi pa tur persona ku tin duda pa lo ke ta trata e aplikashon di e lei, pa tuma kontakto ku Servisio di Tráfiko i Transporte na number di telefon 839-2133 òf via di e-mail This email address is being protected from spambots. You need JavaScript enabled to view it..